Toomas Rang

Toomas Rang (sündinud 10. novembril 1951 Tallinnas) on eesti elektroonikateadlane.
Toomas Rang on Silvia ja Heino Rangi poeg.
Haridus.
Ta on lõpetanud Tallinna 27. 8-klassilise kooli 1967, Tallinna 1. Keskkooli (G. Adolfi Gümnaasium) 1970, Tallinna Polütehnilise Instituudi (TPI) elektrotehnika teaduskonna tööstuselektroonika erialal 1975, Eesti Diplomaatide Kooli 1991; Budapesti Tehnikaülikooli aspirant 1977–81, väitekiri "I2. trükk L áramkörök számitogépes modellézese" (I2. trükk L-skeemide modelleerimine arvutil).
TPI kõrgkoolipedagoogika kursused 1981/82; viibinud mitmel korral Saksamaal teadustööl alates 1984. a-st Kieli Rakenduskõrgkoolis ja Saarimaa Ülikoolis.
Tehnikateaduste kandidaat (PhD, Ungari RV Teaduslik Atestatsioonikomisjon) 1981 (nostrifitseeritud NSV Liidu KAKi poolt 1981); tehniline doktor (Múszaki doktor, Budapesti Tehnikaülikool) 1981; dotsent 1984 (kinnitus 1987); professor 1996.
Töökäik.
TTÜs 1975–…: elektroonika kateedri TU sektori vaneminsener 1975–77, vanemteadur ja tunnitasuline õppejõud 1981–82, vanemõpetaja 1982–84, dotsent 1984–92; automaatikateaduskonna kasvatusala prodekaan 1982–85, dekaan 1985–87; elektroonikainstituudi mikroelektroonika dotsent 1992–96, elektroonikadisaini õppetooli juhataja 1994–2013, professor 1996–2013; elektroonikainstituudi direktor 1999–2016; infotehnoloogia teaduskonna teadusprodekaan 2006–2012; Thomas Johann Seebecki elektroonikainstituudi siduselektroonika õppetooli juhataja, professor 2013-2016; Thomas Johann Seebecki elektroonikainstituudi kognitiivelektroonika teaduslabori juhataja (1,00) 2017; Thomas Johann Seebecki elektroonikainstituudi direktor 2017-2018; Thomas Johann Seebecki elektroonikainstituudi professor 2017-2020; alates 2020 emeriitprofessor ning keemia ja biotehnoloogia instituudi vanemteadur.
AS Clifton, nōukogu liige 1997-2013; elektroonika-, info- ja kommunikatsioonitehnoloogia arenduskeskuse ELIKO nõukogu esimees 2003–2007.
Teadustöö mujal.
Külalisuurija Saarimaa Ülikoolis 1984, 1990, 1995, 1998, 2001; Kieli Rakenduskõrgkoolis 1992, 1994, 1996; Furtwangeni Rakendusteaduste Ülikoolis 2003 ja 2006; Darmstadti Tehnikaülikoolis 1994; a-st 1995 mitmes Soome kõrgkoolis tunnitasuline õppejõud.
Teadustöö põhisuunad.
jõu- ja mikroelektroonika. Loonud koos O. Korolkoviga difusioonkeevitusel põhineva kõrgtemperatuursete ränikarbiid-Schottky dioodide valmistamise tehnoloogia; uurinud matemaatilis-füüsikalise mudeli abil suurepinnaliste metall-pooljuhtkontaktide mittehomogeensust, selgitanud sellega kaasneda võivat voolu väljapressimise efekti ja lokaalseid isesoojenemise nähtusi. Ülikooliharidusele vastava mikroelektroonika-alase kõrghariduse rajajaid Eestis; juhtinud pikaajalist koostööd Budapesti Tehnikaülikooli elektronseadiste kateedri ja Ungari TAga, ka Darmstadti Tehnikaülikooli ja Saarimaa Ülikooli ning Furtwangeni Rakendusteaduste Ülikooliga. Eesti-Rootsi elektroonika-alase ühisprojekti ESTPID üks organisaatoritest.
Pooljuhtseadiste numbrilise modelleerimise meetodid; füüsikaliste nähtuste uurimine ränikarbiidis, et luua uusi lokaalseid mudeleid füüsikaliste protsesside kirjeldamiseks; räniseadiste tarbeks loodud arvutiprogrammide kohandamine ränikarbiidseadiste tarbeks.
Teaduskorralduslik tegevus.
On olnud Eesti Masinaehitusliidu Elektroonika- ja Aparaadiehituse Ettevõtete Ühenduse (ELA) juhatuse aseesimees, liige; Eesti Elektriinseneride Üldkogu liige; Teadus- ja Arendusnõukogu innovaatikaekspert; Balti elektroonikaajakirja Baltic Electronics toimetuskolleegiumi liige. Esinenud paljudel rahvusvahelistel teaduskonverentsidel, olnud programmikomiteede liige ja esimees ning toimetanud konverentsimaterjale. TTÜ automaatikateaduskonna TEMPUS-volinik; TTÜ mehhatroonikakomisjoni liige; TTÜ esindaja Eesti Inseneride Liidu juhatuses 2006–...; IEEE (The Institute of Electrical and Electronics Engineers) liige.
Harrastused.
Muusika, sport. Olnud vabariigi koondise liige iluuisutamises (NSV Liidu meistersportlane 1976), kateedri ja teaduskonna spordiorganisaator ja Tallinna noorte muusikaklubi aktivist. Omab iluuisutamise vabariikliku kategooria kohtuniku kvalifikatsiooni a-st 1981.